Peugeot 508

Peugeot 508 on Peugeot' suur pereauto, mis on saadaval sedaan- või universaalkerega. 508 asendas eelmise suure mudeli Peugeot 407 ja ka Peugeot 607, millest viimasele aga otsest järeltulijat planeeritud pole. 

 Esimene põlvkond (2010–2018) 
Sedaani pikkus oli 4,79 m, universaalil 4,81 m.2014. aastal värskendati seda veidi. Muudeti iluvõre disaini, lisati LED-päevasõidutuled, uuendati esituled ja võeti kasutusele uus logo. Uuendati ka mootori- ja käigukastivalikut.

Tunnustus
 2012 – Eesti aasta auto

 Peugeot 508 RXH 
508 RXH oli maasturlikuma välimusega nelikveoline universaalkerega 508 versioon, mille esirattaid vedas diiselmootor ja tagarattaid elektrimootor.

 Teine põlvkond (2018–tänapäev) 
pisi|250x250px
Teise põlvkonna sedaani tutvustati Genfi autonäitusel 2018. aasta märtsis. Hiljem lisandus valikusse universaalkerega 508 SW. Kõige võimsamad mootorid valikus on 1,6-liitrised PureTechi bensiinimootorid.  
vasakul|pisi|250x250px|Peugeot 508 Peugeot Sport Engineered

 Peugeot 508 PSE 
2020. aastal toodi turule ajaloo kõige võimsam seeriatootmisse minev Peugeot' mudel Peugeot 508 PSE. Tegu on esimese seeriatootmisse mineva sportlike autode osakonna Peugeot Sport Engineered välja töötatud sõidukiga. Autol on 1,6-liitrine R4-turbomootor ja lisaks kaks elektrimootorit, mootorite koguvõimsus on 360 hj. 0–100 km/h kiirendamiseks kulub 5,2 sekundit. 
508
Kategooria:Sõiduautomudelid